open-index/open-wikipedia-markdown huggingface dataset:
Շաֆաք Պավեյ

**Շաֆաք Պավեյ** (ծնված հուլիսի 10 1976 թվական, Անկարա, Թուրքիա), թուրք դիվանագետ, հրապարակախոս և քաղաքական գործիչ։ Շաֆաքը Թուրքիայի մեջլիսի անդամ է։ Ներկայացնում է Ստամբուլի նահանգը։ Համարվում է առաջին հաշմանդամություն ունեցող կինը, ով դարձել է մեջլիսի պատգամավոր։ Շաֆաքը նաև ՄԱԿ-ի հաշմանդամություն ունեցող անձանց իրավունքների հարցերով կոմիտեի անդամ է։ 2012 թվականին Պավեյը ԱՄՆ պետդեպարտամենտի կողմից ստացել է խիզախության համար կանանց միջազգային մրցանակ՝ անձամբ Հիլարի Քլինթոնից և Միշել Օբամայից։ Բարեգործական միսիաներ է իրականացրել դեպի Ալժիր, Եգիպտոս, Իրան, Լիբանան և Սիրիա։ Պավեյը երկար տարիներ է արդեն,ինչ համագործակցում է Ստամբուլում հայերեն և թուրքերեն լեզուներով լույս տեսնող Ակօս թերթի հետ։ Նա Հրանտ Դինքի մտերիմներից է եղել և երկար ժամանակ է, ինչ Ակօսի սյունակագիր է։ Շաֆաք Պավեյը այն անձանցից է, ով մշտապես կողմ է եղել հայ-թուրքական հարաբերությունների բարելավմանը և հետագա զարգացմանը։ Շաֆաք Պավեյը բազմիցս քննադատության է ենթարկել Ադրբեջանի նախագահ Իլհամ Ալիևին։ Նա Թուրքիայի մեջլիսում Նորվեգիայի և Հարավային Կորեայի հետ պառլամենտական բարեկամական խմբերի անդամ է։

## Հրապարակումներ
* *13 Numaralı Peron* (Yazarları: Ayşe Önal/Şafak Pavey) (1996) ISBN 9753252773
* *Nereye Gidersem Gökyüzü Benimdir* (2011) ISBN 9786055411107

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Անձինք Անկարայից
Կատեգորիա:Թուրք գրողներ
Կատեգորիա:Թուրք լրագրողներ
Կատեգորիա:Թուրք կին գրողներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքիայի կին քաղաքական գործիչներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:ՄԱԿ-ի պաշտոնյաներ
Կատեգորիա:Մարդու իրավունքների թուրք ակտիվիստներ
Կատեգորիա:Ստամբուլի պատգամավորներ
Պիեռ Բրիս

**Պիեռ Բրիս** (, լրիվ անունը՝ բարոն Պիեռ-Լուի Լե Բրի, ), ֆրանսիացի թատրոնի և կինոյի դերասան, երգիչ և ռեժիսոր։

## Կենսագրություն
Պիեռ Բրիսը ծնվել է Ֆրանսիայի արևմուտքում գտնվող Բրեստ քաղաքում ՝ ազնվական ընտանիքում։ 19 տարեկանում կամավոր անդամագրվել է ֆրանսիական բանակին և մասնակցել Հնդկաչինի առաջին պատերազմին (1946-1954 թթ.)։ Մարտական գործողությունների ժամանակ պարեկային խումբը, որի մեջ էր նաև նա, հայտնվել է ականի վրա։ Պայթյունի ալիքը Պիեռ Բրիսին նետել է մի քանի մետր հեռավորության վրա, սակայն նա զարմանալի կերպով անվնաս է մնացել։ Հնդկաչինից հետո, որպես ֆրանսիական բանակի դեսանտային, մասնակցել է Ալժիրի պատերազմին (1954-1962 թթ.)։

Պիեռ Բրիսը կինոյում սկսել է նկարահանվել 1958 թվականից՝ «Էլեկտրական այրին» ֆիլմում։ Նա հիմնականում հայտնի է գերմանացի գրող Կառլ Ֆրիդրիխ Մայի ստեղծագործությունների հիման վրա նկարահանված ֆիլմերում ՝ ապաչների մեսկալերո ցեղի առաջնորդ Վինետուի դերով։ Այդ ֆիլմերից են «Արծաթե լճի գանձերը» (1962 թ.), «Վինետու» (1963 թ.), «Ապաչների ոսկին» (1963 թ.), «Վինետուն՝ Ինչու-Չունի որդին» (1964թ.), «Ուրուրների մեջ» (1964 թ.), «Վինետուն՝ ապաչների առաջնորդը» (1964 թ.), «Հավատարիմ ձեռքը՝ հնդկացիների բարեկամը» (1965 թ.), «Նաֆթային արքան» (1965 թ.), «Շանթարձակն ու Վինետուն» (1966 թ.), «Վինետուն Մահվան հովտում» (1968 թ.), «Վինետուի վերադարձը» (1998 թ.) և այլ ֆիլմերում, որոնց մեծ մասում նա նկարահանվել է ամերիկացի դերասան Լեքս Բարկերի հետ։

Պիեռ Բրիսի այլ ֆիլմերից են «Խաբուսիկ երջանկություն» (1958 թ.), «Խաբեբաները» (1958 թ.), «Փարավոնի կինը» (1960 թ.), «Զորրոն ընդդեմ Մացիստայի» (1963 թ.), «Դակերը» (1967 թ.), «Գանգստերի տիկնիկը» (1975 թ.) և այլն։ Պիեռ Բրիսը կինոյում նկարահանվել է շուրջ 40 տարի։ Նա Ֆրանսիայում հայտնի է նաև որպես էստրադային երգիչ և թատերական ռեժիսոր։

Պիեռ Բրիսը մահացել է 2015 թվականի հունիսի 6-ին՝ թոքաբորբից։

## Մասնակի ֆիլմագրությունը

## Ծանոթագրություններ

Կատեգորիա:Ֆրանսիացի դերասաններ
Կատեգորիա:Ֆրանսիացի երգիչներ
Կատեգորիա:Ֆրանսիացի գրողներ
Կատեգորիա:Թատրոնի ֆրանսիացի դերասաններ
Կատեգորիա:Պատվո լեգեոնի շքանշանի ասպետներ
Կատեգորիա:Թոքաբորբից մահացածներ
Կատեգորիա:Ֆրանսիացի ռեժիսորներ
Կատեգորիա:Հեռուստատեսային դերասաններ
Խաշտա (Սիլվանի գավառ)

**Խաշտա**, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։

## Բնակչություն
XX դարի սկզբին ուներ 50 տուն քուրդ բնակիչ։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Յոաննա Ժուբր

**Յոաննա Ժուբր** (, 24 մայիսի, 1782, Բերդիչև - 9 հուլիսի, 1852, Վելյուն), Վարշավայի հերցոգության բանակի սերժանտ, Նապոլեոնյան պատերազմների մասնակից և Virtuti Militari խաչի առաջին կին ասպետը։

## Կենսագրություն
Յոաննա Ժուբրը ծնվել է 1782 թվականի մայիսի 24-ին Բարդիչևում։ 1808 թվականին Վարշավայի հերցոգության ձևավորումից հետո Յոհաննա Ժուբրն իր ամուսնու՝ Մացեյ Ժուբրի հետ այնտեղ է տեղափոխվել Արևելյան Գալիցիայից, որ պատկանում էր Ավստրիային։ Մացեյ Ժուբրը զորակոչվել է բանակ, և Յոաննա Ժուբրը գաղտնի գնացել է նրա հետևից։ Վերջինս գրանցվել է 2-րդ հետևակային գնդում (2-րդ գումարտակ, 4-րդ վաշտ)՝ թաքցնելով իր կինն լինելն ու կրելով տղամարդու համազգեստ։

Յոաննա Ժուբրը մասնակցել է Վարշավայի հերցոգության՝ Ավստրիայի դեմ մղած պատերազմին։ 1809 թվականի մայիսի 19-ին տեղի է ունեցել նրա մարտական մկրտությունը. նա մասնակցել է Զամոսցի մոտ տեղի ունեցած մարտին։ Մարտական գործողությունների ժամանակ Յոաննա Ժուբրը, գլխավորելով մի խումբ զինվորների, գաղտնի ներթափանցել է Լվիվսկա բրամայի մոտ գտնվող ամրոց և գրավել թշնամու հրետանին։ Իր ցուցաբերած արիության համար Յոաննա Ժուբրը հերցոգ Յուզեֆ Պոնյատովսկուց ստացել է Virtuti Militari արծաթե խաչ (այդ ժամանակ Յոաննա Ժուբրը եղել է 27 տարեկան)՝ դառնալով առաջին լեհուհին, որ արժանացել է ռազմական բարձրագույն պարգևին։

Յոհաննա Ժուբրը Յան Դոմբրովսկու 17-րդ հետևակային դիվիզիայից տեղափոխվել է 17-րդ հետևակային գունդ։ Մասնակցել է 1812 թվականի ռուսական գործողությանը։ Այն բանից հետո, երբ Նապոլեոնը հեռացել է Մոսկվայից և սկսել է նահանջել, Յոաննա Ժուբրը կտրվել է իր զորամասից և ստիպված է եղել ինքնուրույն հեռանալ Ռուսաստանից։ 1813 թվականին, երբ Կրակովը գրավվել է, Յոաննա Ժուբրը Սաքսոնիայում միացել է լեհական ջոկատներին և մինչև Ֆոնտենբլոյի հաշտության պայմանագրի կնքումը կռվել է ֆրանսիական բանակի շարքերում։ Իր կյանքի ընթացքում Յոաննա Ժուբրը մասնակցել է 17 մարտի։

Պատերազմից հետո Յոաննա Ժուբրն իր ամուսնու հետ վերադարձել է Լեհաստան և բնակվել Վելյունում՝ չընդունելով ո՛չ ավստրիական, ո՛չ ռուսական հպատակություն։ Յոաննա Ժուբրը մահացել է 1852 թվականի հուլիսի 9-ին ժանտախտից։

Յոաննա Ժուբրը հիշատակվում է Վացլավ Գոնսյորովսկու «Փոթորիկ» վիպակում։

## Ծանոթագրություններ

## Գրականություն
* 
* 
* 

Կատեգորիա:Լեհ ռազմական գործիչներ
Կատեգորիա:Խոլերայից մահացածներ
Elbit Hermes 90

**Elbit Hermes 90**, կարճատև, մարտավարական, հետախուզային առաքելությունների համար նախատեսված ԱԹՍ, նախագծվել է իսրայելական Elbit Systems կազմակերպության կողմից։

Հետազոտողների կարծիքով Hermes 90 ԱԹՍ-ն նախագծվել է IAI I-View և ավելի ուշ BAE Skylynx II սարքերի հիման վրա, ավելի ուշ այս սարքերի սեփականութայն իրավունքը անցել է Elbit Systems կազմակերպությանը։ Առաջին անգամ սարքը ցուցադրվել է Փարիզի ավիացուցահանդեսում 2009 թվականի հունիսին։ Առաջին փորձնական թռիչքը կատարել է 2009 թվականի սեպտեմբերին։ Elbit Systems-ը նաև ցուցադրել է այս ԱԹՍ-ն Հնդկաստանում անցկացվող Defexpo 2014 ցուցահանդեսում։

Hermes 90-ի թռիչքի առավելագույն տևողությունը կազմում է մոտ 15 ժամ, իսկ հեռավորությունը 150&nbsp;կմ։

## Տակտիկա-տեխնիկական առանձնահատկություններ
* **Թևերի բացվածքը՝** 5,0 մ
* **Առավելագույն թռիչքային զանգվածը՝** 115 կգ

### Թռիչքային առանձնահատկություններ
* **Թռիչքի առավելագույն տևողությունը՝** 15 ժ
* **Գործնական թռիչքի առավելագույն բարձրությունը՝** 4 572 մ
* **Գործնական թռիչքի առավելագույն հեռավորությունը՝** 150 կմ

## Տես նաև
*  Elbit Hermes 450

## Ծանոթագրություններ

## Արտաքին հղումներ
* Elbit Hermes 90 ԱԹՍ-ի էջը  
* Elbit Hermes 90 ԱԹՍ նկարագիրը  

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Էստելա Բառնես դե Կառլոտո

**Էստելա Բառնես դե Կառլոտո** (, հոկտեմբերի 22, 1930, Բուենոս Այրես, Արգենտինա), արգենտինացի իրավապաշտպան, «Պլասա դե Մայո»-ի տատիկների ղեկավարը։

## Կենսագրություն
**Էնրիկետա Էստելա Բուրնեսը** (հետագայում՝ **Էստելա Բարնես դե Կարլոտտո**) ծնվել է 1930 թվականին Արգենտինայի մայրաքաղաք Բուենոս Այրեսում՝ անգլիական ծագումով ընտանիքում։

1940 թվականին նա իր ընտանիքի հետ տեղափոխվել է Լա Պլատա, իսկ 1950 թվականից դարձել տեղի հիմնական դպրոցներից մեկի ուսուցիչ։

Նա դասավանդել է Բրենդսենում, իսկ ավելի ուշ նաև Լա Պլատայում, որտեղ նա ի վերջո դարձել է դպրոցի տնօրենը։ Այնտեղ նա ամուսնացել է Գուիդո Կարլոտտոյի հետ, ով եղել է տեղի խանութներից մեկի սեփականատերը։ Իրենց ամուսնական կյանքի ընթացքում ունեցել են չորս երեխաներ։

Նրա մի դուստրը՝ Լաուրա Էստելա Կարլոտտոն եղել է Լա Պլատայի պետական համալսարանի պատմության ֆակուլտետի ուսանող և պերոնիստների երիտասարդական շարժման անդամ։

Էստելա Բարնես դե Կարլոտտոն ակտիվ գործունեություն է ծավալում որպես իրավապաշտպան և տարբեր քաղաքական հարթակներում պաշտպանում արգենտինացի և իսպանախոս կանանց շահերը։

## Ծանոթագրություններ

## Արտաքին հղումներ
* Margulis, Alejandro: Estela de Carlotto, presidenta de Abuelas de Plaza de Mayo   
* 
* 
* 
*
* 
* Grandmothers of the Plaza de Mayo/Abuelas de Plaza de Mayo Official Site Abuelas.org 

Կատեգորիա:Արգենտինացի իրավապաշտպաններ
Կատեգորիա:1830 ծնունդներ
Կատեգորիա:Հոկտեմբերի 22 ծնունդներ
Կատեգորիա:Բուենոս Այրես քաղաքում ծնվածներ
Կատեգորիա:Կին իրավապաշտպաններ
Կատեգորիա:Արգենտինացի կին ակտիվիստներ
Կատեգորիա:Արգենտինայի քաղաքական գործիչներ
Կատեգորիա:BBC 100 կին
Կատեգորիա:Արգենտինացի մանկավարժներ
Կատեգորիա:Մարդու իրավունքների պաշտպաններ
Elbit Hermes 180

**Elbit Hermes 180**, մարտավարական հետախուզային առաքելությունների համար նախատեսված ԱԹՍ, նախագծվել է իսրայելական Elbit Systems կազմակերպության կողմից։ Սարքը նախատեսված է դիտարկումներ, հսկողության, հետախուզության և կրակի նշանակետերի ուղղորդման համար։ Ամբողջովին կազմված է կոմպոզիտային նյութերից, որը դժվարեցնում է նրա հայտնաբերումը ռադիո-տեղորոշման սարքերի կողմից։

ԱԹՍ-ն արձակվում է քիչ պատրաստված թռիչքուղուց, կամ կատապուլտի միջոցով։

Առաջին անգամ Hermes 180-ը ցուցադրվել է Asian Aerospace ավիացուցահանդեսում, 2002 թվականին։

## Տակտիկա-տեխնիկական առանձնահատկություններ
* **Երկարությունը՝** 4,43 մ
* **Թևերի բացվածքը՝** 6,0 մ
* **Բարձրությունը՝** 1,80 մ
* **Առավելագույն թռիչքային զանգվածը՝** 195 կգ

### Թռիչքային առանձնահատկություններ
* **Առավելագույն արագությունը՝** 194 կմ/ժ
* **Թռիչքի առավելագույն տևողությունը՝** <10 ժ
* **Գործնական թռիչքի առավելագույն հեռավորությունը՝** 110 կմ
* **Գործնական թռիչքի առավելագույն բարձրությունը՝** 4 575 մ

## Տես նաև
*  Elbit Hermes 450
*  Elbit Hermes 90

## Ծանոթագրություններ

## Արտաքին հղումներ
* Elbit Hermes 180 ԱԹՍ-ի մասին flightglobal.com կայքում 

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Latvijas Radio

**Latvijas Radio** (լատ.` Latvijas Radio, LR), լատվիական ռադիոընկերություն։ Ռադիոընկերությունը հիմնադրվել է 1925 թվականին՝ Ռիգա քաղաքում։ Առաջին հեռարձակումը տեղի է ունեցել 1940 թվականին։ Ռադիոընկերությունը 1993 թվականի հունվարի 1-ից մտնում է «Եվրոպական հեռարձակողների միության» (Եհմ) կազմի մեջ։

Latvijas Radio-ն ունեցել է հեռարձակումներ Շվեդիայում՝ 1960 թվականից 1995 թվականների ընթացքում։

250px|մինի|աջից|Latvijas Radio-ի շենքը

## Ծրագրեր
* Latvijas Radio 1
* Latvijas Radio 2
* Latvijas Radio 3 - Կլասիկա
* Latvijas Radio 4

Հեռարձակվում է УКВ CCIR և УКВ OIRT ալիքների եթերում։

## Ծանոթագրություններ

## Արտաքին հղումներ
* Latvijas Radio-ի պաշտոնական կայքը

Կատեգորիա:1925 հիմնադրված ընկերություններ‎
Կատեգորիա:Ռադիոընկերություններ
Ոսկեփորիկ թութակ

**Ոսկեփորիկ թութակ**, թութակների ընտանիքի թռչուն։

## Արտաքին տեսք
Մարմնի երկարությունը մոտավորապես 20 սմ է, փետուրների գույնը՝ կանաչ։ Ճակատը երկնագույն և կապույտ եզրազարդումով է։ Դեմքի շրջանը դեղնավուն է։ Փորիկը և կուրծքը դեղնականաչ գույնի է։ Պոչի և փորիկի ներքևի հատվածը դեղին է, և կա վառ նարնջագույն հետք։ Թևի կորագիծը մանուշակագույն է, կտուցը՝ մոխրագույն։ Ծիածանաթաղանթը դարչնագույն է, թաթերը՝ մոխրագույն։ Էգն ավելի գունատ է, ճակատը՝ կապույտ։ Փորիկի վրայի հետքը փոքր է և քիչ արտահայտված։ Որոշ էգերի մոտ թևի ներքին հատվածում կա սպիտակ գիծ։ Արուների մոտ դա միշտ բացակայում է։
## Վտանգներ և պահպանում
Հանդիպում է շատ հազվադեպ։ 1990 թ-ի սկզբներին վայրի բնության մեջ հանդիպում էր մոտ 200 տեսակներ։ Ավստրալիայում պաշտպանվում է օրենքով։
## Բազմացում
Բույնը շինում է նոյեմբեր-դեկտեմբեր ամիսներին էվկալիպտի փչակներում։ Դնում է 4-6 ձու։ Ձվադրումը տևում է 21 օր, 38-օրական հասակում լքում են բույնը։
## Ապրելակերպ
Բնակվում են առափնյա զոնաներում, ցածր բուսականությամբ վայրերում, մարգագետիններում, ցածր ծառերով մարգագետիններում, հանդիպում է արևածաղկի դաշտերում։
## Աղբյուրներ
* Ամեն ինչ թութակների մասին 
## Գրականություն
* Винокуров А. А. Редкие птицы мира. — М.: Агропромиздат, 1987. — 207 с

Կատեգորիա:Թռչուններ
Sitting on Top of the World

**Sitting on Top of the World** (նաև արտաբերվում է որպես **Sittin' on Top of the World)**, ֆոլկ բլյուզային երգ, որը գրվել է Ուոլտեր Վինսոնի և Լոնի Չեթմոնի կողմից, որոնք 1930-ական թվականներին հայտնի քանթրի բյուզային Mississippi Sheiks խմբի հիմնական անդամներն են եղել։
Առաջին անգամ երգը ձայնագրվել է Mississippi Sheiks-ի կողմից 1930 թվականին (Okeh Records լեյբլում)՝ դառնալով խմբի իրական հիթ, իսկ 2008 թվականին երգն ընդգրկվել է Գրեմմիի փառքի սրահում։

1930 թվականի մայիսին Չարլի Փեթոնը ձայնագրել է երգի իր տարբերակը (փոփոխված տեքստով և «Some Summer Day» անունով։ Հաջորդ տարիների ընթացքում երգի քավեր տարբերակներ են ստեղծել մի շարք երգիչներ. դուետ The Two Poor Boys-ը, Դոկ Ուոթսոնը, Բիգ Բիլ Բունզին, Սեմ Քոլինսը, Միլթոն Բրաունը և Բոբ Ուիլսւ։ Bluebird Records-ում Միլթոն Բրաունի տարբերակի ձայնագրությունից հետո երգը դարձել է արևմտյան սվինգային խմբերի երգացանկի հիմնական համարըпесня стала основным номером в репертуаре западных свинговых бэндов:
«Sitting on Top of the World» երգը համարվում է բլյուզային ստանդարտ։ Գոյություն ունեն երգի մի շարք տարբերակներ՝ տարատեսակ ոճերում. ֆոլկ, блюз, քանթրի, բլյուգրաս, ռոք։

## Երգի տեքստ
*Mississippi Sheiks*-ի տեքստի բնօրինակ տարբերակ.
Was all the summer, and all the fall
Just tryin' to find my, little Lenore
But now she’s gone, I don’t worry
'Cause I’m sitting on top of the world

Was in the spring, one summer day
Just when she left me, she’s gone to stay
But now she’s gone, I don’t worry
I’m sitting on top of the world

Then you come here runnin'
Holdin' up your hand
Can get me a woman
Quick as you can get a man
But now she’s gone, I don’t worry
I’m sitting on top of the world

It have been days
I didn’t know your name
Why should I worry and prayer in vain?
But now she’s gone, I don’t worry
I’m sitting on top of the world

Goin' to the station, down in the yard
Gon' get me a freight train
Worked some, got hard
But now she’s gone, I don’t worry
I’m sitting on top of the world

The lonesome days, they have gone by
Why should you beg me and say goodbye?
But now she’s gone, I don’t worry
I’m sitting on top of the world

## Ծանոթագրություններ
Պրոֆեսիոնալ Թենիսիստների Ասոցիացիայի (ATP) մրցանակներ

**Պրոֆեսիոնալ Թենիսիստների Ասոցիացիայի (ATP) մրցանակներ**, իրենից ներկայացնում է այն մրցանակների և մրցանակակիրների ցանկը, ովքեր Պրոֆեսիոնալ Թենիսիստների Ասոցիացիայի կողմից ամենամյա պարգևատրվում են տարբեր անվանակարգերում ականավոր հաջողությունների համար։

## Տարվա թենիսիստ
225px|մինի|աջից|Ջոկովիչը և Ֆեդերերը Ցինցինատիի մրցաշարում, 2015 թվական

## Տարվա լավագույն զույգ
225px|մինի|աջից|Բոբ և Մաքլ Բրայաններ

## Տարվա առաջընթաց
225px|մինի|աջից|Ռոբերտո Բաուտիստա Ագուտ, 2014 թվական

## Տարվա նորեկ
225px|մինի|աջից|Ալեքսանդր Զվերևը BMW Open 2014 մրցաշարում

## Տարվա վերադարձ
225px|մինի|աջից|Ռաֆայել Նադալ

## Տարվա լավագույն թենիսիստ ըստ հանդիսականների վարկածի
Ըստ ATPWorldTour.com կայքում քվեարկության արդյունքների։
225px|մինի|աջից|Ռոջեր Ֆեդերեր

## Մարզական վարքի և ազնիվ խաղի Ստեֆան Էդբերգի «Կորտի ջենթլմեն» մրցանակ
225px|մինի|աջից|Ստեֆան Էդբերգ

## «Մարդասիրության և բարեգործության համար» Արտուր Էշի մրցանակ
225px|մինի|աջից|Էնդի Մարեյ, 2011 թվական

## Տարվա մրցաշար

## Տես նաև
* WTA մրցանակներ

## Աղբյուրներ
* Լուրեր մրցանակների շնորհման մասին-2011  ATP-ի կայքում

Կատեգորիա:Թենիս
Կատեգորիա:Մրցանակներ
Սլովակերենի այբուբեն

**Սլովակերենի այբուբեն** (), լատիներենի այբուբենի հիմքի վրա ստեղծված գրային համակարգ, որն սպասարկում է սլովակերեն լեզուն։

## Պատմություն
Վաղ ժամանակներում սլովակերենի համար օգտագործվում էր Գլագոլիցա կոչվող գրային համակարգը, որը սակայն 13-րդ դարում փոխարինվում է Լատիներենի այբուբենի հիման վրա ստեղծված նոր գրային համակարգով։ Իսկ 14-15-րդ դարերում այս գրային համակարգում սկսվում են կիրառվել դիակրիտիկ նշաններ, որոնք հնարավորություն են տալիս համեմատաբար ճշգրտորեն արտահայտել սլովակերենի հնչյունային համակարգը։ Ժամանակակից սլովակերենի այբուբենում կիրառվում են չորս դիակրիտիկ նշաններ (ˇ, ´, ¨, ^) և երեք դիգրաֆ (dz, dž, ch)։

## Այբուբենի տեսքը

# B, F, M, P, R, V տառերից հետո I, Y, Í, Ý տառերը կարդացվում են միանման՝ բաղաձայնն առանց փափկացնելու։
# G, H, CH, K տառերից հետո չեն կարող գրվել I և Í տառերը (բացառությամբ փոխառյալ բառերի)։
# C, Č, Ď, DZ, DŽ, J, Ľ, Ň, S, Š, Ť, Z, Ž տառերից հետո չեն կարող գրվել Y և Ý տառերը։
# D, L, N, T տառերը E և I տառերից առաջ կարդացվում են որպես Ť, Ď, Ň, Ľ, և նրանց վրա դիակրիտիկ նշան չի դրվում։
# I հնչյունի և նրան հաջորդող ձայնավաորն արտասանվում են որպես երկբարբառ։
# Q, W, X տառերն օգտագործվում են միայն փոխառյալ բառերում։

## Ծանոթագրություններ

Կատեգորիա:Այբուբեններ ըստ լեզվի
Կատեգորիա:Լատիներենի հիման վրա այբուբեններ
Արտաթորության համակարգ

**Արտաթորության համակարգ**, արտազատիչ համակարգ, օրգանների ամբողջություն, որով մարդու և կենդանիների օրգանիզմից հեռացվում են ավելորդ ջուրը, նյութափոխանակության վերջնական արգասիքները, աղերը, ինչպես նաև օրգանիզմ մտած և այնտեղ առաջացած թունավոր նյութերը։
 
Նախակենդանիների օրգանիզմից լուծելի արտազատուկը (ամոնիակ, միզանյութ) արտաքին միջավայր է դուրս գալիս դիֆուզիայի կամ օսմոկարգավորման ֆունկցիա կատարող կծկող վակուոլների օգնությամբ։ Ջրային ցածրակարգ բազմաբջիջների (սպունգներ, աղեխորշավորներ) և ծովային քիչ ակտիվ կենդանիների (փշամորթներ) նյութափոխանակության արգասիքները հեռացվում են մարմնի մակերեսով և միջավայրի հետ կապ ունեցող խոռոչների պատերով։ Անողնաշարավորների մեծ մասի արտաթորման ֆունկցիան մասամբ կատարում են աղիքները։ Կենդանական աշխարհի էվոլյուցիայի ընթացքում դիֆերենցվում է հատուկ արտաթորության համակարգ։ Ստորակարգ որդերի, անելիդների արտաթորության օրգանները պրոտոնեֆրիդներն են, իսկ օղակավոր որդերի մեծ մասինը՝ մետանեֆրիդները։ Ցամաքային հոդվածոտանիների արտաթորման ֆունկցիան կատարում են աղիքների պատերը կամ մալպիգյան անոթները (կույր մակաճներ միջին և ետին աղիքի սահմանում)։

Մարդու և բարձրակարգ կենդանիների արտաթորության օրգաններն են՝ երիկամները, թոքերը, մաշկը, քրտնագեղձերը, աղիքները և այլն, որոնց գործունեությամբ ապահովվում է օրգանիզմի ներքին միջավայրի կայունությունը (հոմեոստազ)։

Երիկամներում միզագոյացման շնորհիվ նյութափոխանակության արգասիքները (միզանյութ, միզաթթու, կրեատինին, ամոնիակ), ինչպես նաև որոշ իոններ (նատրիում, կալիում, ֆոսֆոր), ջրի ավելցուկը և տարբեր աղեր հեռացվում են օրգանիզմից, որով և կարգավորվում է օրգանիզմի օսմոտիկական ճնշման հավասարակշռությունը, իոնային բաղադրությունը և թթվահիմնային կայունությունը։

Արտաթորության օրգանների ֆունկցիայի խանգարումը կարող է պատճառ դառնալ մի շարք հիվանդությունների, երբեմն՝ մահվան։

Կատեգորիա:Արտաթորության համակարգ
Կատեգորիա:Անատոմիա
Կատեգորիա:Միզային համակարգ
Ֆրեդդի (երգիչ)

**Ֆրեդիի** (, իրական անունը՝ **Գաբոր Ալֆրեդ Ֆեհերվարի**, , ), հունգարացի երգիչ։ 2016 թվականին «Պիոներ» երգով Ստոկհոլմում ներկայացնում է Հունգարիան Եվրատեսիլ 2016 երգի մրցույթում։ Ելույթ է ունեցել առաջին կիսաեզրափակչում և ընդգրկվել եզրափակիչ փուլ անցած մասնակիցների տասնյակում։ Եզրափակիչ փուլում 108 միավորով զբաղեցրել է 19-րդ տեղը։

## Կենսագրություն
### Վաղ տարիներ
Գաբոր Ալֆրեդ Ֆեհերվարին ծնվել է 1990 թվականի ապրիլի 8-ին հունգարական Դյոր քաղաքում։ Դեռ մանկուց սկսել է հետաքրքրվել երաժշտությամբ, ինչպես նաև գրել է բանաստեղծություններ հունգարերենով և անգլերենով։ Գաբորը եղել է պրոֆեսիոնալ բասկետբոլիստ, քանի դեռ չի ստացել լուրջ վնասվածք։

### Երաժշտական կարիերայի սկիզբ
2010 թվականի Ֆեհերվարին մասնակցում է «Rising Star» շոուի հունգարական տարբերակին, որտեղ զբաղեցնում է չորրորդ հորիզոնականը։ 2015 թվականի մայիսի 14-ին Գաբորը թողարկում է իր առաջին «Mary Joe» սինգլը, որի հեղինակը Հունգարիան 2014 թվականին Եվրատեսիլում ներկայացրած Անդրաշ Կալայ-Սոնդերսն էր։ 2015 թվականի նոյեմբերի 15-ին Ֆեհերվարին առաջին անգամ օգտագործում է «*Ֆրեդդի*» կեղծանունը և ներկայացնում է իր երկրորդ «Neked nem kell» սինգլը։

### A Dal և Եվրատեսիլ 2016

2016 թվականին Գաբոր Ֆեհերվարին «Ֆրեդդի» կեղծանունով մասնակցություն է ունենում հունգրական «A Dal 2016» շոուում (Հունգարիայի ազգային ընտրություն Եվրատեսիլ 2016-ի համար) «Pionner» երգով։ 2016 թվականի փետրվարի 27-ին Ֆրեդդին եզրափակչում հաղթում է և ստանում Ստոկհոլմում Հունգարիան ներկայացնելու իրավունքը։

## Ծանոթագրություններ

## Արտաքին հղումներ
* Ֆրեդդիի պաշտոնական կայք 

Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Եվրատեսիլ 2016 երգի մրցույթ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Հունգարացի երգիչներ
Սլովեներենի այբուբեն

**Սլովերենի այբուբեն** (), լատիներենի այբուբենի հիմքի վրա ստեղծված գրային համակարգ, որն սպասարկում է սլովեներեն լեզուն։
## Պատմություն
Սլովեներենի այբուբենն իր ժամանակակից տեսքին է բերվել 19-րդ դարի կեսերին, որի վերջնական ձևավորման վրա զգալի ազդեցություն է ունեցել Լյուդևիտ Գայի կողմից կազմված Գաևիցա անվանումը կրող լատինատառ այբուբենը։ Ժամանակակից սլովեներենի այբուբենը պարունակում է դիակրիտիկ նշանների օգնությամբ վերաձևած երեք տառ (Č, Š, Ž) և երեք դիգրաֆ (NJ, LJ, DŽ)։

## Այբուբենի տեսքը

## Տես նաև
* Գաևիցա
* Վուկովիցա

Կատեգորիա:Այբուբեններ ըստ լեզվի
Կատեգորիա:Լատիներենի հիման վրա այբուբեններ
Գալիսիայի թագավորություն

**Գալիսիայի թագավորություն** (՝ ռեյնո դե գալիսա) միջնադարյան պետություն Պիրենեյան թերակղզու տարածքում 409-1833 թվականներին։ Հիմնադրել է սվև Հերմերիկը () 409-585 թվականին։ Երկիրը կառավարել են տարբեր թագավորական տոհմեր։ Տարածքը կազմել է առավելագույնը 60 000 քառ. կմ։

Առաջին շրջանում մայրաքաղաքներն էին Բրագա և Տույ քաղաքները, զարգացած միջնադարում՝ Աստուրիայի թագավորությունից անջատվելուց հետո՝ Օվիեդոն և Լեոնը։ 11-րդ դարում վերականգնված Գալիսիայի թագավորության մայրաքաղաքն է դառնում Սանտյագո դե Կոմպոստելա քաղաքը, որը ավելի քան ութ դար մնում է Գալիսիայի մշակութային, քաղաքական ու տնտեսական կենտրոնը։ Հզորության շրջանում, երբ անկում էր ապրում Կորդովայի խալիֆայությունը, ներառել է հարևան և հեռավոր գավառներ՝ հասնելով մինչև Պորտուգալիա։ Տարբեր ժամանակաշրջաններում այն ներառում էր Աստուրիայի լեռները, Լեոնի հովիտը և ազդեցություն էր ունեցել Նավառայի թագավորության վրա։

11-րդ դարում Գալիսիայի թագավորությունը վերստին կարողացավ անկախանալ. մինչ այդ նա հանդես էր գալիս Վեստգոթական թագավորության, ապա՝ Աստուրիայի կազմում։ Պարբերաբար ենթարկվել էր Կորդովայի ամիրայության, ապա՝ Կորդովայի խալիֆայության հարձակումներին։

Գալիսիայի թագավորությունն ի սկզբանե քրիստոնյա երկիր չէր, որը հիմնադրվել էր՝ անջատվելով Հռոմեական կայսրությունից` համանուն հռոմեական պրովինցիայի տարածքում։ Այն կարճ ժամանակով հայտնվել էր արաբների լծի տակ` Օմայյան խալիֆայության կողմից Վեստգոթական թագավորության նվաճումից հետո։ 13-րդ դարում Գալիսիան դարձավ Կաստիլիայի թագավորության հպատակ երկիրը, սակայն պահպանեց իր թագը նույնիսկ Նապոլեոն Բոնապարտի ժամանակաշրջանում՝ պատմության ասպարեզից հեռանալով 1833 թվականին։

## Ծանոթագրություններ

Կատեգորիա:Գալիսիայի թագավորություն
Լիտվերենի այբուբեն

thumb|«Կատեխիզիսի պարզ խոսքերը …» հեղինակ՝ Մարտինաս Մեժվիդաս, 1547 թ.
**Լիտվերենի այբուբեն** (), լատիներենի այբուբենի հիմքի վրա ստեղծված գրային համակարգ, որն սպասարկում է լիտվերեն լեզուն։

## Պատմություն
16-րդ դարից սկսած լիտվերենի համար սկսվում է գործածվել լատիներեն այբուբենի հիման վրա ստեղծված մի գրային համակարգ։ 1863 թվականի Լեհական ապստամբությունից հետո, Ռուսական իշխանությունների կողմից արգելվում է լիտվերենի համար լատինական այբուբենի գործածությունը և մտցվում է կիրիլյան այբուբենի հիմքի վրա ստեղծված նոր գրային համակարգ։ Այս փոփոխությունն առաջացնում է լիտվական մտավորականության խիստ դժգոհությունը ու չի ընդունվում ժողովրդի կողմից և վերացվում է 1904 թվականին։

## Այբուբենի տեսքը

## Գրականություն
* Абецеле жемайтишкай-лтувишка. — Вильно, 1864
* Teodor Narbutt. Pomniejsze pisma historyczne, szczególnie do historyi Litwy odnoszące się. — Wilno, 1856
* М. Смирнов. Ягелло-Яков-Владислав и первое соединение Литвы с Польшей. — Одесса: Записки Новороссийского Университета, 1868
* T. Buchienė, J. Palionis. Pirmosios spausdintos lietuvių kalbos gramatikos. Pirmoji lietuvių kalbos gramatika. — Vilnius, 1957 m.
* Algirdas Sabaliauskas. Lietuvių kalbos tyrinėjimo istorija. — Vilnius, 1979 — d. 1
* Zigmas Zinkevičius. Lietuvių kalbos istorija. — Vilnius, 1988 — t. 3
* The making of Daniel Klein's Grammatica Litvanica. — Archivum Lithuanicum 6, 2004
## Տես նաև
* Լիտվերեն

Կատեգորիա:Այբուբեններ ըստ լեզվի
Կատեգորիա:Լատիներենի հիման վրա այբուբեններ
Ամառային պատերազմներ

**«Ամառային պատերազմներ»** (ճապոներեն՝ サマーウォーズ ), գիտաֆանտաստիկ անիմե (2009 թվական), որը պատմում է մաթեմատիկայի սիրահար Կենդզիի մասին, ով աշխատում է վիրտուալ իրականություն 03 ծրագրում, որպես մոդերատոր։ Անիմեն ստեղծվել է Madhouse ստուդիայի կողմից ռեժիսոր Մամորու Հոսոդայի տնօրինությամբ և հեռարձակվել է Warner Bros. կազմակերպության կողմից։ Ճապոնիայում «Ամառային պատերազմների» տոմսարկղների հոնորարը կազմել է 17 միլիոն դոլար, իսկ 2010 թվականին այն ստացել է ճապոնական ակադեմիայի մրցանակը, որպես տարվա լավագույն անիմացիոն ֆիլմ։

2009 թվականից *Comp Ace* ամենամսյա թերթում լույս է տեսնում «Ամառային պատերազմներ» (サマーウォーズ キング・カズマvsクイーン・オズ) մանգան։

## Սյուժե
03-ը վիրտուալ աշխարհ է, որտեղ կարող ես ստեղծել քո անձնական էջը և ճամփորդել այնտեղ։ Այնտեղ կարելի է նաև շփվել, գնումներ կատարել և այլն։

Ամեն ինչ սկսվեց նրանից, որ Կենդզիի դասընկերուհին՝ Նացուկին, հրավիրում է նրան իր տատիկի ծննդյան տարեդարձին և ներկայացնում է ԿԵնդզիին որպես իր փեսացու։ Կենդզին ծանոթանում է Նացուկիի հարազատներից շատերի հետ, որոնց թվում էր նաև՝ Կարնեգի Մելոն համալսարանի երիտասարդ պրոֆեսորը՝ Բաբիսուկեն։ Երեկոյան Կենդզին պատահաբար տիրանում է 03-ին, ինչի պատճառով նրան համարում եմ հանցագործ։

Արդյունքում Կենդզիին և մնացածին հաջողվում է իմանալ, որ հզոր վիրուսը տիրանում 03-ին։ Անսպասելիորեն հայտնվում է Բաբիսուկեն, ով հայտարարում է, որ նա է ստեղծել այդ վիրուսը։ Նացուկիի բարկացած տատիկը վռնդում է նրան։ Երեկոյան նա մահանում է։

Բոլորը պատրաստվում են տատիկի թաղմանը, և միայն Կենդզին և Նացուկիի հարազատները, ովքեր որոշել են օգնել նրան, որոշում են կանգնեցնել վիրուսը։ Նրանց հաջողվում է իմանալ, որ Երկիր մոլորակի վրա արբանյակ կընկնի, և ընկնելու տարածքը նրանց տունն է։ Նացուկին զանգահարում է Բաբիսուկիին և տեղեկացնում է տատիկի մահվան մասին։ Նա անմիջապես ետ է վերադառնում։

Կենդզին հասնում է ԻԻ վիրուսին, շնորհիվ իր ընկերների, և պատրաստվում է վերացնել այն։ Բայց նրանց մոտ դա չի ստացվում, և բոլորը որոշում են ինչքան հնարավոր է շուտ հեռանան։ Միայն թե Կեդզին շարունակում է պայքարել, փորձելով կոտրել ԻԻ-ն։ Այն անընդհատ փոխում է գաղտնաբառը, և Կենդզին ստիպված է լինում սկսել ամեն ինչ սկզբից։ Բաբիսուկին ԻԻ-ի պաշտպանությունը ցածրացնում է մինչև զրո, իսկ Կենդզին կրկին որոշում է վիրուսի գաղտնաբառը և ստանում է նորը։ Քանի որ արբանյակի ընկնելուն շատ քիչ է մնացել, նա որոշում է ամեն ինչ մտքում։ Նրան հաջողվում է մի փոքր փոխել արբանյակի ընկնելու կոորդինատները, և այն ընկնում է տանից մի փոքր հեռու։

Տատիկի թաղման ժամանակ բոլորը երգում են, տխրելու և հանգուցյալին հիշելու փոխարեն։ Վերջում մենք տեսնում են ժպտացող տատիկիի լուսանկարը։

## Արտաքին հղումներ
* Box Office Mojo
* Anime News Network 

Կատեգորիա:2000-ականների ամերիկյան ֆիլմեր
Կատեգորիա:2009 ֆիլմեր
Կատեգորիա:Warner Bros. ֆիլմեր
Կատեգորիա:Անիմե
Կատեգորիա:Անիմեներ այբբենական կարգով
Կատեգորիա:Ճապոնական մուլտֆիլմեր
Կատեգորիա:Ճապոներեն ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր վիրտուալ իրականության մասին
Կատեգորիա:Ֆիլմեր սոցիալական մեդիայի մասին
Կատեգորիա:2000-ականների ճապոներեն ֆիլմեր
Կատեգորիա:Warner Bros. մուլտֆիլմեր
Մարջան (Գենջի գավառ)

**Մարջան**, բնակավայր Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Մուշ քաղաքից հյուսիս-արևմուտք։

Բնակչության մասին տվյալներ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի բնակավայրեր
Յուստս Սիրմայս

**Յուստս Սիրմայս** (, ), լատիշ երգիչ։

## Կենսագրություն
### Վաղ տարիներ
Յուստսը ծնվել է 1995 թվականի փետրվարի 6-ին Լատվիայի Կեկավա քաղաքում։ Ավարտել է առաջին պետական գիմնազիան։

### Եվրատեսիլ 2016

2016 թվականին Յուստսը մասնակցում է լատիշական Supernova շոուին (Եվրատեսիլ 2016 երգի ամենամյա համերգի լատվիական նախընտրական փուլ) իր «Heartbeat» երգով, որը հատուկ նրա համար գրել է Եվրատեսիլ 2015 երգի մրցույթի Լատվիայի մասնակից Ամինատա Սավադոգոն։

Եզրափակիչ փուլում, որը տեղի ունեցավ 2016 թվականի փետրվարի 28-ին, Յուստսը հաղթում է և ստանում իրավունք ներկայացնելու իր երկիրը Ստոկհոլմում կայանալիք Եվրատեսիլ 2016 երգի մրցույթում։

## Սկավառակագրություն
### Սինգլներ

## Ծանոթագրություններ

Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Լատիշ երգիչներ
Թեմփլ Գրանդին

**Թեմփլ Գրանդին** (՝ ծնվել է )՝ կենդանիների վարքագծի փորձագետ, Կոլորադո նահանգի Համալսարանի անասնաբուծության պրոֆեսոր, մի քանի հանրահայտ գրքերի հեղինակ։ Թեմփլ Գրանդինը տառապում է աուտիզմով։ Նրան է նվիրված Օլիվեր Սաքսի «Մարդաբանը Մարսի վրա» գրքի մի գլուխը, ուր նկարագրվում է նրա մտածողության առանձնահատկությունները և բացառիկ հնարավորությունները։ Նա մասնակցել է մի շարք հեռուստահաղորդումների և նկարահանվել է վավերագրական ֆիլմերում։ 2010 թվականին ռեժիսոր Միկ Ջեքսոնի կողմից նկարահանվել է «Թեմփլ Գրենդին» կենսագրական ֆիլմը, ուր գլխավոր դերը խաղացել է Կլեր Դեյնսը։

Նա համարվում է կենդանիների պաշտպանների և աուտիստների ազատության գաղափարախոսության կողմնակիցների փիլիսոփայական լիդերը։

## Մատենագրություն
* *Emergence: Labeled Autistic* (with Margaret Scariano, 1986, updated 1991), ISBN 0-446-67182-7
* *The Learning Style of People with Autism: An Autobiography* (1995). In *Teaching Children with Autism : Strategies to Enhance Communication and Socializaion*, Kathleen Ann Quill, ISBN 0-8273-6269-2
* 
* *Developing Talents : Careers for Individuals with Asperger Syndrome and High-Functioning Autism* (2004). ISBN 1-931282-56-0
* *Animals in Translation : Using the Mysteries of Autism to Decode Animal Behavior* (with Catherine Johnson, 2005), ISBN 0-7432-4769-8
* *The Unwritten Rules of Social Relationships: Decoding Social Mysteries Through the Unique Perspectives of Autism * (with Sean Barron, 2005), ISBN 1-932565-06-X
* *Thinking In Pictures: And Other Reports From My Life With Autism*
* *The Way I See It: A Personal Look At Autism And Aspergers *
* 

## Ծանոթագրություններ

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի գրողներ
Կատեգորիա:Ամերիկացի կենդանաբաններ
Կատեգորիա:Ամերիկացի հասարակական գործիչներ
Կատեգորիա:Ամերիկացի հոգեբաններ
Կատեգորիա:Ամերիկացի մանկավարժներ
Կատեգորիա:Կին գյուտարարներ
Թեմփլ Գրանդին (ֆիլմ)

**«Թեմփլ Գրանդին»** (, ռեժիսիոր Միկ Ջեքսոնի և «HBO» հեռուստացանցի արտադրության հեռուստատեսային կենսագրական ֆիլմ։

Ֆիլմը ցուցադրվել է 2010 թվականին փետրվարի 6-ին և բազմաթիվ դրական գնահատականների է արժանացել քննադատների կողմից։ Rotten Tomatoes հեղինակավոր կայքը ֆիլմին հարյուրտոկոսանոց ռեյտինգ է շնորհել՝ հիմքում ունենալով ութ գրախոսականներ։ «Թեմփլ Գրանդին»-ը հեռուստատեսային հեղինակավոր «Էմմի» մրցանակաբաշխությանը առաջադրվել է 15 անվանակարգերում և շահել է յոթ արձանիկներ՝ ներառյալ «Լավագույն հեռուստատեսային մինի-սերիալ կամ ֆիլմ» կատեգորիայի մրցանակը։

Դերասանական կազմի աշխատանքի մեծ մասը բարձր է գնահատվել համաշխարհային կինոքննադատների կողմից։ Առավել շատ գովաբանական գրախոսության արժանացել է Կլեր Դեյնսը՝ այդ դերի համար արժանանալով «Էմմի»-ի, «Ոսկե գլոբուս»-ի և ԱՄՆ-ի կինոդերասանների Գիլդիայի մրցանակի։

## Սյուժե
Կենսագրական ֆիլմ Թեմփլ Գրանդինի՝ աուտիզմով տառապող կնոջ մասին, ով դարձավ գյուղատնտեսական արդյունաբերության ոլորտի առաջատար գիտնականներից մեկը։ Ֆիլմի հերոսուհին ինտեգրվում է հանրությանը և կյանքում գտնում է իր տեղը։ Նա ԱՄՆ-ի ողջ սպանդանոցների կեսից ավելիի նախագծման հեղինակն է, նրա առանցքային նպատակը եղել է հնարավորինս մարդասիրական վերաբերմունքը կենդանիների հանդեպ։

## Դերերում
* Կլեր Դեյնս՝ Թեմփլ Գրանդին
* Ջուլիա Օրմոնդ՝ Յուստեյսի Գրանդին (Թեմփլի մայրը)
* Դեվիդ Ստրետեյրն՝ պրոֆեսոր Կառլոկ
* Քեթրին Օ՛Հարա՝ Աննա (Թեմփլի մորաքույրը, Յուստեյսի քույրը )

## Ծանոթագրություններ

## Արտաքին հղումներ
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:HBO-ի բնօրինակ ծրագրեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Արիզոնայում
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Գերդա Վեգեներ

**Գերդա Վեգեներ** (, իրական անունը՝ Գերդա Մարիա Ֆրեդերիկա Գոտլիբ (Gerda Marie Fredrikke Gottlieb), ), դանիացի նկարչուհի։ Նրա նկարների հիմնական թեմաները դիմանկարներն են և էրոտիկ բնույթի՝ մասնավորապես լեսբուհիներ պատկերող նկարները, որտեղ արտացոլված կանացի կերպարները ար-դեկո և մոդեռն ոճի մեջ են։

## Կենսագրություն
Գերդա Գոտլիբը ծնվել է Յուտլանդիայի ծայրագավառում գտնվող Գրենո քաղաքի մոտակայքում ` Ֆրանսիայի գերմանալեզու տարածքներից գաղթած հուգենոտյան քահանայի ընտանիքում։ Դպրոցն ավարտելուց հետո, 1902 թվականին նա տեղափոխվել է Կոպենհագեն` գեղեցիկ արվեստների թագավորական ակադեմիայում սովորելու նպատակով։ Ուսանողական տարիներին Գերդան ծանոթացել է երիտասարդ նկարիչ Էյնար Վեգեների հետ, ով չորս տարով մեծ էր իրենից և 1904 թվականին ամուսնացել է նրա հետ՝ վերցնելով վերջինիս ազգանունը։ Կրթություն ստանալուց հետո, ամուսնու հետ ճանապարհորդել է Արևմտյան Եվրոպայում և 1912 թվականին վերջնականապես հաստատվել են Փարիզում։

Ֆրանսիայում Գերդան մեծ հաջողությունների է հասել։ Նրա աշխատանքները ցուցադրվել են այնպիսի հայտնի ցուցահանդեսներում, ինչպիսին էին «Աշնանային սրահ», «Հումորիստների սրահ» և այլն։ Բացի այդ, նա աշխատել է «Vogue», «La Vie Parisienne», «Fantasio», «Rire» և «La Baïonnette» ամսագրերի համար։ Գերդա Վեգեները հայտնի էր նաև իր հայրենի Դանիայում, որտեղ նույնպես ցուցադրվում էին նրա ստեղծագործությունները։

[thumb|upright|left|Գերդա Վեգեներ. [Լիլի Էլբեի դիմանկարը]]
Այդ տարիներին, նրա ոչ պակաս տաղանդավոր ամուսինը դադարեցրեց իր նկարչական գործունեությունը և բնությունից ունենալով կանացի արտաքին, սկսեց իր կնոջը օգնել՝ որպես բնորդ հանդես գալով կանացի հագուստներով և կնոջ կերպարանքով։ Ժամանակի ընթացքում Էյնար Վեգեները չկարողացավ դուրս գալ կնոջ դերից և մշտապես սկսեց կրել կանացի հագուստներ՝ բոլորին ներկայանալով Գերդայի քույր, Լիլի Էլբե անունով։ Նրա տղամարդ լինելու հանգամանքը հայտնի էր միայն ամենամոտ հարազատներին։ Արդյունքում նա որոշում կայացրեց փոխել իր սեռը։ Այդ նպատակով նրանք տեղափոխվեցին Գերմանիա, որտեղ պատմության մեջ առաջին անգամ կատարվեց սեռը փոխելու վիրահատություն։ Երբ այդ ամենը հայտնի դարձավ, Դանիայի թագավորը 1930 թվականին լուծարեց Գերդայի և Էյնարի ամուսնությունը։

1931 թվականին, Էյնարի մահվանից հետո, Գերդան ամուսնացավ իտալացի սպա Ֆերնանդո Պորտայի հետ և միասին նրանք բնակություն հաստատեցին Մարոկկոյում։ 1936 թվականին Գերդան ամուսնալուծվեց և երկու տարի անց վերադարձավ Դանիա, որտեղ 1939 թվականին վերջին անգամ ցուցադրեց իր նկարները։

Գերդա Վեգեները մահացել է 1940 թվականի հուլիսի 28-ին՝ սրտի հանկարծակի կանգից։ Նրա նկարները բարձր են գնահատվում մասնագետների կողմից, որոնց մեծ մասը գտնվում է մասնավոր հավաքածուներում և մինչ օրս կազմակերպվում են դրանց ցուցադրությունները։

Ամերիկացի գրող Դեյվիդ Էբերշոֆը իր «Աղջիկը Դանիայից» վեպում պատմում է Գերդա Վեգեների և Լիլի Էլբեի կյանքի մասին։ Գրքի հիման վրա ստեղծվել է նաև գեղարվեստական ֆիլմ։

## Արտաքին հղումներ
* Գերդա Վեգեների աշխատանքներից 

## Ծանոթագրություններ

Կատեգորիա:Դանիացի նկարիչներ
Կատեգորիա:20-րդ դարի նկարչուհիներ
Կատեգորիա:Դանիացի դիզայներներ
Կատեգորիա:Դանիացի նկարազարդողներ
Կատեգորիա:Դանիացի նկարչուհիներ
Կատեգորիա:Դանիացի արվեստագետներ
Կատեգորիա:Գրաֆիկական դիզայներներ
Լատվիայի մշակույթ

**Լատվիայի մշակույթ**, մշակույթը ներառում է ավանդական լատվիական և լիվոնյան ժառանգությունը՝ կրելով ազդեցությունը երկրի բազմազան պատմական մշակութային ժառանգության։

## Պատմություն

Լատվիայի տարածքը բնակեցված է եղել դեռևս Ք. ա. 9000 թվականից։ Բալթյան ցեղերը՝ այսօրվա լատվիացիների նախնիները, այստեղ են եկել Ք. ա. 3000 թվականից։ 13-րդ դարից՝ այսօրվա Լատվիան նվաճելուց հետո, որ բալթյան գերմանացիները հաստատվել են այստեղ և աստիճանաբար դարձել վերին դաս և Լատվիան կառավարող։ Ժամանակին լատվիացիները կորցրել են իրենց դիրքերը՝ վերջապես 16-րդ դարում դառնալով ճորտեր։ Այդ գերմանականացված ազգությունները պահպանել են դեռ որոշ տեղական սովորույթներ։ 19-րդ դարում, երբ վերանում է ստրկությունը, Լատվիայի ազգայնական շարժմամբ Լատվիայի անկախության առաջին շարժումն է սկսվում՝ առաջնորդվելով «Երիտասարդ լատվիացիների» կողմից, որոնց խրախուսում էին արվեստագետները և գիտնականները՝ նպատակ ունենալով պահպանելու մշակութային ժառանգությունն ու լեզուն։ Շարժումը հակադարձվում է ռուսականացման ժամանակաշրջանով, որին 20-րդ դարի սկզբին հաջորդում է նոր շարժում։ Դա երկրորդ ազգային զարթոնքի շարժումն է, որը 1918 թվականին տանում է Լատվիայի անկախության հռչակման։ 1934 մայիսի 15-ին Կարլիս Ուլմանիսը պետական հեղաշրջմամբ գրավում է իշխանությունը և հաստատում ավտորիտար ռեժիմ։ Գերմանական օկուպացիայի ժամանակ՝ 1941-1945 թվականների օկուպացիայի շրջանում, Լատվիան կորցնում է իր անկախությունը, քանի որ ԽՍՀՄ-ը այն գրավում է և դարձնում Լատվիայի ՍՍՀ; Խորհրդային կառավարման շրջանն ավարտվում է 1991 թվականին երրորդ ազգային զարթոնքի միջոցով։

## Ֆոլկլոր

Լատվիացիները ունեն ավանդական բանահյուսական հարուստ ժառանգություն, հատկապես ժողովրդական երգեր։ Հայտնաբերվել են մոտ 1.2 միլիոն տեքստեր և 30.000 մեղեդիներ, որոնք թվագրվում են ավելի քան հազարավոր տարիներ առաջ եղած ժամանակով։

## Ծանոթագրություններ

Կատեգորիա:Լատվիայի մշակույթ
Ավնի Պեպա

**Ավնի Պեպա** (, ), նորվեգացի ֆուտբոլիստ, որ որպես պաշտպան հանդես է գալիս իսլանդական «Վեսթմանաեյրա» ակումբում և Կոսովոյի ազգային հավաքականում։

## Ակումբային կարիերան
2007 թվականի սկզբին Ավնի Պեպան դարձել է իր հայրենի Քրիստիանսանդ քաղաքի «Ստարտ» ակումբի խաղացող։ 2007 թվականի ամառը նա վարձավճարով խաղացլ է Առաջին դիվիզիոնի «Մանդալսկամերատենե» ակումբում։ Սեպտեմբերին Ավնի Պեպան վերադարձել է «Ստարտ», սակայն ակումբի կազմում բարձրագույն մակարդակում առաջին անգամ խաղացել է 2010 թվականի մարտի 14-ին՝ «Սանեֆորդի» դեմ տնային խաղում՝ փոխարինման դուրս գալով հանդիպման 82-րդ րոպեին։ Նույն թվականի հոկտեմբերի 24-ին Ավնի Պեպան խփել է իր առաջին գոլը Տիպելիգայում՝ բացելով հաշիվը «Ստաբեկի» դեմ տնային խաղում։ Հաջորդ մրցաշրջանում Ավնի Պեպան եղել է «Ստարտ» ակումբի հիմնական կազմի խաղացող, սակայն առաջնության արդյունքների հիման վրա ակումբը լքել է Տիպելիգան։ Պեպան տեղափոխվել է «Սանես Ուլֆ» ակումբ, որ դուրս էր եկել Նորվեգիայի գլխավոր լիգա։ 2014 թվականի Նորվեգիայի առաջնության արդյունքներով՝ «Սանես Ուլֆը» դուրս է մնացել Տիպելիգայից։ 2015 թվականին Ավնի Պեպան տեղափոխվել էիսլանդական «Վեսթմանաեյրա»։ Շուտով նա դարձել է թիմի ավագ։

## Կարիերան հավաքականում
Կոսովոյի ազգային հավաքականի կազմում Ավնի Պեպան առաջին անգամ խաղադաշտ է դուրս եկել Հայիթիի հավաքականի դեմ ընկերական խաղում, որ տեղի է ունեցել 2014 թվականի մարտի 5-ին։

## Ելույթների վիճակագրություն
### Հավաքականում

**Ընդհանուր՝ 3 խող/ 0 գոլ** (eu-football.info)

## Ծանոթագրություններ

## Արտաքին հղումներ
* Էջը national-football-teams.com կայքում 
* Էջը soccerway.com կայքում 
* Էջը transfermarkt.com կայքում 

Կատեգորիա:Նորվեգացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ելիսեյան պալատ

**Ելիսեյան պալատ** (), Ֆրանսիայի նախագահի նստավայրը Փարիզում։ Գտնվում է Փարիզի 8–րդ շրջանում՝ Ֆոբուր Սենտ Օնորե փողոցում։ Մյուրատի դահլիճում տեղի են ունենում Ֆրանսիայի նախարարների խորհրդի նիստերը։ Պալատի շրջակա այգիներում Բաստիլի գրավման օրը՝ հուլիսի 14–ին, տեղի են ունենում տոնակատարություններ՝ Ֆրանսիայի Հանրապետության օրվա առթիվ։

Ելիսեյան պալատում նախագահը հանրապետական գվարդիայի հանդիսավոր պահակախմբով ընդունում է այլ պետությունների ղեկավարներին։

## Պատմություն
Պալատը կառուցվել է 1718—1722 թվականներին ճարտարապետ Արման–Կլոդ Մոլլեի նախագծով կոմս Էվրյոյի և նրա կնոջ համար որպես մայրաքաղաքային նորաձև առանձնատուն (hôtel de l'Élysée)։ Կոմսի մահից հետո՝ 1753 թվականին, այն ձեռք է բերել Լյուդովիկոս XV–ը մարքիզուհի Պոմպադուրի համար, որն էլ ընդարձակել է նրա տարածքը։ 1764 թվականին մարքիզուհու մահից հետո պալատն անցել է թագավորի հեռավոր ազգականներին։

Նապոլեոն Բոնապարտի օրոք պալատն առաջին անգամ օգտագործվել է կառավարության պահանջների համար։ 1805 թվականին պալատը ձեռք է բերել Մյուրատը։ Վերջինիս՝ Նեապոլ մեկնելուց հետո այնտեղ հաստատվել է կայսրը։

1816 թվականին Ելիսեյան պալատը գնել է Լյուդովիկոս XVIII–ը։

1848 թվականին պալատը պաշտոնապես հռչակվել է Ֆրանսիայի երկրորդ հանրապետության նախագահ Նապոլեոն III–ի նստավայր, ով իրեն կայսր էր հռչակել։ Ելիսեյան պալատը, կայսրի ցանկություններին համապատասխան, վերանորոգվել է 1853—1867 թվականներին ճարտարապետ Լակրուայի կողմից։ Այդ ժամանակներից սկսած՝ պալատի արտաքին տեսքն այլևս չի փոփոխվել։
700px|thumb|center|Palais de l'Élysée, Paris.

## Պատկերասրահ


Պատկեր:Palais de l'Elysée Entrée.JPG|Պալատի դարպասները
Պատկեր:PalaisDeL'Elysée.jpg|Պալատի տեսքը այգուց
Պատկեր:Ext salon argent Palais de l'Élysée.JPG|Տեսքը Արծաթե սրահի կողմից
Պատկեր:Palacio de Eliseo-Paris320.jpg|Դարպասները Ելիսեյան դաշտերի կողմից
Պատկեր:Jardin Élysée depuis le Salon Dorée.JPG|Ելիսեյան պալատի այգին
Պատկեր:Salon murat 3.JPG|Սեղան Մյուրատի սրահում
Պատկեր:Salon Elysée 326.jpg|Մարքիզուհի Պոմպադուրի սրահը


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Փարիզի տեսարժան վայրեր
Կատեգորիա:Պալատներ
Կատեգորիա:Փարիզի պալատներ
E pluribus unum

thumb|250px|«E pluribus unum» կարգախոսով ԱՄՆ Մեծ կնիքը
**«E pluribus unum»**, կարգախոս, որը տեղակայված է ԱՄՆ-ի զինանշանի վրա, ինչպես նաև «Բենֆիկա» ֆուտբոլային ակումբի զինանշանի վրա։ Լատիներենից թարգմանաբար նշանակում է «Շատերից՝ միակը»։ Այս բառերը պատկանում են Կիկերոնին («Արժանիքների մասին» ճառ)։ Կարգախոսը պարունակում է 13 տառ, ճիշտ այնքան, որքան նահանգներ էին ժամանակին ներառվում այն միության մեջ, որը այժմ հայտնի է Ամերիկայի Միացյալ Նահանգներ անունով։ Ժամանակակից ձևակերպմամբ կարգախոսը նշանակում է ազգի միասնականություն, որը սկզբնապես բաղկացած է եղել բազում ազգություններից, որոնք տեղափոխվել են բնակվելու ԱՄՆ։ «E pluribus unum» կարգախոսը պարտադիր կարգով տեղակայվում է ԱՄՆ-ի մետաղադրամների վրա. այս առաջարկության նախաձեռնողը եղել է գնդապետ Սեթ Ռիդը Աքսբրիջից։ Առաջին անգամ այս կարգախոսը հայտնվել է 1795 թվականին 5 ամերիկյան դոլարի ոսկե մետաղադրամի վրա, իսկ մինչև 1956 թվականը օգտագործվել է նաև ամերիկյան թղթադրամների վրա։

Արտահայտությունը նման է Հերակլիտեսի արտահայտություններից մեկի լատիներեն թարգմանությանը. «Բոլորի իրերից մեկը, մեկը բոլոր իրերից»։ Սակայն առավել որոշակի համապատասխանությունը, ինչպես գրությամբ, այնպես էլ իմաստով, հանդիպում է «Moretum» պոեմում, որը վերագրվում է Վերգիլիոսին (իրական հեղինակն անհայտ է)։ Պոեմում «color est e pluribus unus» բառերով բնութագրվում են մի քանի տարատեսակ գույներ, ինչի արդյունքում ստացվում է մեկ նոր գույն։

## Տես նաև
* E. Peterbus Unum («Գրիֆիններ» մուլտսերիալի սերիա)
* E Pluribus Wiggum («Սիմփսոններ» մուլտսերիալի սերիա)
* E Pluribus Anus  («Համայնք» սերիալ)

## Ծանոթագրություններ

## Արտաքին հղումներ
* Ամերիկայի Միացյալ Նահանգների խորհրդանշաներ 

Կատեգորիա:ԱՄՆ-ի պետական խորհրդանիշեր
Կատեգորիա:Լատիներեն բառեր և արտահայտություններ
Լյուսի Ֆրայ

**Լյուսի Էլիզաբեթ Ֆրայ** (, ), ավստրալիացի թատրոնի, կինոյի դերասան, ֆոտոմոդել։ Հայտնի է որպես Վասիլա Դրագոմիր՝ «Վամպիրների ակադեմիա» ֆիլմից և որպես Լայլա «Մակո։ Գաղտնիքների կղզի» հեռուստասերիալից։

## Կենսագրություն
### Վաղ տարիների

Լյուսին սկսել է թատրոնում խաղալ դեռ երիտասարդ տարիքից, փորձեր է կատարել Բրիսբենի Zen Zen Zo Physical Theatre թատրոնի թատերախմբում։ Հիմնականում կատարել է երկրորդական դերեր։ Լյուսին հայտնի է նաև որպես մոդել։ 15 տարեկանում նա մասնակցել է Girlfriend ամսագրի մրցույթին, որտեղ զբաղեցրել է եթկրորդ տեղը։ Նա համագործակցել է Chic Management (այնտեղ այդ ժամանակ աշխատում էր Ֆիբի Թոնկինը) և Dallys Models մոդելային գործակալությունների հետ։

### Կարիերա
Հեռուստատեսությունում առաջին անգամ բեմել է 2010 թվականին՝ «H2O: Պարզապես ավելացրու ջուր» հեռուստասերիալում։ Նույն թվականին նկարահանվել է Thirsty Merc-ի «Tommy And Krista» երգի տեսահոլովակում։ 2012 թվականին լույս է տեսել «Չնաշխարհիկ սյորֆինգ» հեռուստասերիալը, որտեղ դերասանուհին կատարել է գլխավոր հերոսներից մեկի՝ Զոուի դերը։ Ֆրայը հատուկ սյորֆինգով է զբաղվել, որպեսզի նկարահանվի հեռուստասերիալում։ Հաջորդ դերը՝ Լայլա, կատարել է Մակո:Գաղտնիքների կղզի հեռուստասերիալում։

2013 թվականի փետրվարին պարզ դարձավ, որ Լյուսին նկարահանվելու է Վամպիրների ակադեմիա հեռուստասերիալում, որպես Վասիլի Դրագոմիր։

2014 թվականին լույս է տեսել «Հիմա ավելացրու մեղր» ֆիլմը, որտեղ Ֆրայը կատարել է գլխավոր դերերից մեկը։

2015 թվականին պարզ դարձավ, որ Լյուսի Ֆրայը կատարելու է Մարինա Օսվալդի դերը «11.22.63» մինի սերիալում, համանուն վեպի վրա հիմնված, որը գրել էր Սթիվեն Քինգը։

## Ֆիլմագրություն

## Դերերը թատրոնում

## Տեսհոլովակներ

## Ծանոթագրություններ

Կատեգորիա:Ավստրալիացի դերասանուհիներ
Կատեգորիա:Ավստրալիացի թատրոնի դերասաններ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Էռնան Կրեսպո

**Էռնան Խորխե Կրեսպո** (, ծն. հուլիսի 5, 1975, Ֆլորիդա, նահանգ Բուենոս Այրես, Արգենտինա), արգենտինացի ֆուտբոլիստ, Արգենտինայի հավաքականի էքս-խաղացող։

Ընդգրկված է աշխարհի լավագույն 125 ֆուտբոլիստների պաշտոնական ցանկում, որը կազմվել է 2004 թվականին՝ ՖԻՖԱ-ի 100-ամյակի կապակցությամբ։

## Վիճակագրություն

## Ձեռքբերումներ
**Թիմային**

 «**Ռիվեր Փլեյթ**»
* Արգենտինայի չեմպիոն (**3**)։ Ապ. 1993, Ապ. 1994, Ապ. 1996
* Լիբերտադորեսի գավաթի հաղթող։ 1996
* **Ընդհանուր։ 4 տիտղոս**

 «**Պարմա**»
* Իտալիայի գավաթի հաղթող։ 1998-99
* Իտալիայի սուպերգավաթի հաղթող։ 1999
* ՈՒԵՖԱ-ի գավաթի հաղթող։ 1999
* **Ընդհանուր։ 3 տիտղոս**

 «**Լացիո**»
* Իտալիայի սուպերգավաթի հաղթող։ 2000
* **Ընդհանուր։ 1 տիտղոս**

 «**Չելսի**»
* Պրեմիեր Լիգայի չեմպիոն։ 2005-06
* Անգլիայի սուպերգավաթի հաղթող։ 2005
* **Ընդհանուր։ 2 տիտղոս**

 «**Միլան**»
* Իտալիայի սուպերգավաթի հաղթող։ 2004
* ՈՒԵՖԱ Չեմպիոնների Լիգայի ֆինալիստ։ 2005
* **Ընդհանուր։ 1 տիտղոս**

 «**Ինտերնացիոնալ**»
* Սերիա A-ի չեմպիոն (**3**)։ 2006-07, 2007-08, 2008-09
* Իտալիայի սուպերգավաթ (**2**)։ 2006, 2008
* **Ընդհանուր։ 5 տիտղոս**

 «**Արգենտինայի հավաքական**»
* Համաամերիկյան խաղերի չեմպիոն։ 1995
* Օլիմպիական խաղերի արծաթե մեդալակիր։ 1996
* Կոնֆեդերացիաների գավաթի արծաթե մեդալակիր։ 2005
* **Ընդհանուր։ 1 տիտղոս**

**Անձնական**
* Արգենտինայի առաջնության լավագույն ռմբարկու։ Կլաուսուրա 1994
* Օլիմպիական խաղերի լավագույն ռմբարկու։ 1996
* Իտալիայի առաջնության լավագույն ռմբարկու։ 2000-01
* Աշխարհի առաջնության «Արծաթե խաղակոշիկի» հաղթող։ 2006
* «Արծաթե խաղակոշիկ» ESM-ի վարկածով։ 2001
* Ընդգրկված է ՖԻՖԱ 100 ցանկի մեջ
* **Ընդհանուր։ 6 մրցանակ**

## Ծանոթագրություններ

## Արտաքին հղումներ
*
*
*Profile at La Gazzetta dello Sport 2009–10
*BBC profile

Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:Լացիոյի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Արգենտինացի ֆուտբոլային մարզիչներ
Էմի Ռաֆլ

**Էմի Լուիզա Ռաֆլ** (, ), ավստրալիացի դերասանուհի։ Առավել հայտնի է որպես Սիրենա՝ Մակո։ Գաղտնիքների կղզի հեռուստասերիալից։

Էմի Ռաֆլը սովորել է Վիկտորիայում՝ աղջիկների համար նախատեսված գիմնազիայում։ Մակո։ Գաղտնիքների կղզի հեռուստասերիալը եղել է նրա առաջին հեռուստատեսային նախագիծը։ Նախկինում նա դերեր է կատարել թատրոնում և մյուզիքլներում։

## Ֆիլմագրություն

## Անձնական կյանք
Հանդիպում է Լինքոլն Յունեսի հետ։

## Ծանոթագրություններ

## Արտաքին հղումներ
* 
* Профиль художника  @ Ian White Management 
* 
* 

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Բեմական կեղծանուններ
Կատեգորիա:Թատրոնի դերասանուհիներ